**І. Информация за контакт с възложителя:**

**Възложител на инвестиционното предложение:** „Аква Ресорсез“ ЕООД, ЕИК 203071225, **Административен адрес:** гр. Варна, ул. „Генерал Колев“ № 14

**Управител:** Виктор Нейчев

**Пощенски адрес за кореспонденция:** гр. Варна, ул. „Македония“ № 142, вх. А, ет. 5, ап. 10

**e-mail:** [foxel@abv.bg](mailto:foxel@abv.bg)

**II. Резюме на инвестиционното предложение:**

1. **Характеристики на инвестиционното предложение:**

Информацията за инвестиционното предложение е изготвена в съответствие с изискванията на ЗООС и на основание чл. 81, ал. 1, т. 2 е съобразена с критериите заложени в чл. 93, ал. 4 от ЗООС.

Инвестиционното предложение попада в Приложение 2 на ЗООС, т. 1, буква “е” и включва „Изграждане на ферма за отглеждане на култивирана черна мида Mytilus galloprovincialis Lam и изграждане на садкова инсталация за отглеждане на ценни морски видове риби в акваторията на Черно море, с площ 546.758 дка (в това число обща, производствена и експлоатационна площ), воден обект: Черно море, район к.к. „Златни пясъци“, обл. Варна”.

а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;

Инвестиционното предложение е свързано с изграждане на нов обект за аквакултури - ферма за отглеждане на култивирана черна мида Mytilus galloprovincialis Lam и изграждане на садкова инсталация за отглеждане на ценни морски видове риби в акваторията на Черно море, водно тяло BG2BS000C1013 с площ 546.758 дка (в това число обща, производствена и експлоатационна площ), воден обект: Черно море, район к.к. „Златни пясъци“, обл. Варна.


Миденото поле за отглеждане на култивирана черна мида Mytilus galloprovincialis Lam ще се изгради от 24 бр. дълги единични линии, линиите ще бъдат закотвени с по 3,5 куб.м. бетонови котви, прикрепени към тях полипропиленови въжета с поддържаща система от 30 л. пластмасови буйове. На всяка линия ще бъде монтиран работен колектор и памучно чорапче.

Капацитета за добив на миди от фермата е 100 тона/годишно.

Садково стопанство за отглеждане на ценни морски видове риби ще се изгради от 9 бр. рибни садки с диаметър до 30 м. от полипропиленови тръби, оборудвани с капронова мрежа H -10м, прикрепени към дъното чрез система от 3,5 куб.м котви и въжета.

Предвиденият общ капацитет на садковата инсталация е до 200 тона риба (максимална налична биомаса от всички видове, възрастови и размерни групи риби от отглежданата в садките риба). В садковата инсталация ще се отглежда основно дъгова пъстърва (морска), в бъдеще и други видове стопански ценни морски риби. За хранене на рибата ще се използва гранулиран, концентриран, балансиран фураж, произведен по стандартите на Европейския съюз.

|  |  |  |
| --- | --- | --- |
| Географски координати WGS-84 на граничните точки | | |
| т.1 | 43° 16'05.4" с.ш. | 28° 03'17.9" и.д. |
| т.2 | 43° 15'34.7" с.ш. | 28° 03'03.6" и.д. |
| т.3 | 43° 15'40.0" с.ш. | 28° 02'40.3" и.д. |
| т.4 | 43° 16'10.5" с.ш. | 28° 02'54.7" и.д. |



б) взаимовръзка и кумулиране с други съществуващи и/или одобрени инвестиционни предложения;

* Възложителя „Аква Ресорсез“ ЕООД има проведена процедура по преценяване необходимостта от ОВОС за ИП за „Изграждане на садкова инсталация за отглеждане на ценни морски видове риби в акваторията на Черно море“, с координати:

|  |  |  |
| --- | --- | --- |
| Географски координати WGS-84 на граничните точки | | |
| т.1 | 43° 16'05.4" с.ш. | 28° 03'17.9" и.д. |
| т.2 | 43° 15'34.7" с.ш. | 28° 03'03.6" и.д. |
| т.3 | 43° 16'00.2" с.ш. | 28° 03'39.0" и.д. |
| т.4 | 43° 15'29.5" с.ш. | 28° 03'24.6" и.д. |

и издадено Решение № ВА-99/ПР/2017 г. на директора на РИОСВ-Варна с характер „да не се извършва ОВОС“.

* За описаното по-горе ИП възложителя има и издадено разрешително с № 2256 0033 14.07.2017 г, за ползване на воден обект от БДЧР.
* Същото разрешително е прекратено с Решение №113/28.09.2020 г. на Директора на БДЧР, по искане на възложителя.
* Настоящото инвестиционно предложение за изграждане на ферма за отглеждане на култивирана черна мида Mytilus galloprovincialis Lam и изграждане на садкова инсталация за отглеждане на ценни морски видове риби в акваторията на Черно море, с площ 546.758 дка (в това число обща, производствена и експлоатационна площ), воден обект: Черно море, район к.к. „Златни пясъци“, обл. Варна, с координати:

|  |  |  |
| --- | --- | --- |
| Географски координати WGS-84 на граничните точки | | |
| т.1 | 43° 16'05.4" с.ш. | 28° 03'17.9" и.д. |
| т.2 | 43° 15'34.7" с.ш. | 28° 03'03.6" и.д. |
| т.3 | 43° 15'40.0" с.ш. | 28° 02'40.3" и.д. |
| т.4 | 43° 16'10.5" с.ш. | 28° 02'54.7" и.д. |

има общи граници с вече процедираното ИП (Решение № ВА-99/ПР/2017 г.),

|  |  |  |
| --- | --- | --- |
| т.1 | 43° 16'05.4" с.ш. | 28° 03'17.9" и.д. |
| т.2 | 43° 15'34.7" с.ш. | 28° 03'03.6" и.д. |

**което възложителя се отказва да реализира**.

* С вх. № РР-5180/11.08.2020 г. на БДЧР, възложителят е подал заявление за издаване на разрешително за ползване на повърхностен воден обект с цел: „Изграждане ферма за отглеждане на култивирана черна мида Mytilus galloprovincialis Lam и изграждане на садкова инсталация за отглеждане на ценни морски видове риби в акваторията на Черно море, с площ **546.758 дка** (в това число обща, производствена и експлоатационна площ), воден обект: Черно море, район к.к. „Златни пясъци“, обл. Варна“, за което към настоящия момент сме в процедура в МОСВ, с нови координати:

|  |  |  |
| --- | --- | --- |
| Географски координати WGS-84 на граничните точки | | |
| т.1 | 43° 16'05.4" с.ш. | 28° 03'17.9" и.д. |
| т.2 | 43° 15'34.7" с.ш. | 28° 03'03.6" и.д. |
| т.3 | 43° 15'40.0" с.ш. | 28° 02'40.3" и.д. |
| т.4 | 43° 16'10.5" с.ш. | 28° 02'54.7" и.д. |

* ИП не засяга друг район с издадено разрешително за ползване на воден обект, освен горепосочения.
* Заявената площ не засяга район на действие на плаващи и потопяеми съоръжения - специализирани риболовни уреди, даляни.

в) използване на природни ресурси по време на строителството и експлоатацията на земните недра, почвите, водите и на биологичното разнообразие;

Морската ферма обект на инвестиционното намерение не представлява строителство на място в класическия вид и смисъл на понятието. Обектът се изгражда чрез монтиране на място на вода на готовите елементи, транспортирани с товарен транспорт и леководолазен екип.

По време на монтажа не се предвижда и няма необходимост от използване на природни ресурси. Експлоатацията на морската ферма, в която се прилага вид биотехнология - отглеждане на миди и риба, предвижда по време на процеса като среда за мидите и рибата да се ползва природен ресурс - водата на Черно море. Водата като природен ресурс се ползва само като естествена среда за обитаване и на практика няма водопотребление. Поради това ползването на определената за комбинираната ферма акватория на Черно море се оформя по реда на Закона за водите като „право на ползване на повърхностен воден обект”, а не като водопотребление. Възложителят е подал Заявление с № РР 51-80/11.09.2020 г към БДЧР за *За издаване на разрешително за ползване на повърхностен воден обект по чл. 46, ал.1 на ЗВ*. Технологията на отглеждане на миди и риба не предвижда ползването на други природни ресурси по време на експлоатацията.

г) генериране на отпадъци - видове, количества и начин на третиране, и отпадъчни води;

Отглеждането на миди и риба в комбинираната ферма няма да води до поява на отпадъци, а обратно, благодарение на тях се почиства и водата. Използваната технология е абсолютно безотпадна. Във връзка с изложеното става ясно, че при прилагането на тази технология за отглеждане на миди и риба не се генерират отпадъци, които изискват да бъдат третирани по специален начин за тяхното отстраняване или унищожаване.

Производството не се нуждае от използване и доставка на промишлена вода, поради което практически няма да има отпадни води, които да изискват някаква форма на третиране.

Водата като природен ресурс се ползва само като естествена среда за обитаване и на практика няма водопотребление.

д) замърсяване и вредно въздействие; дискомфорт на околната среда;

По време на строителния процес при изграждането на комбинираната ферма няма да бъдат генерирани вредни вещества. Материалите, които се използват за изграждане на цялата конструкция на фермата са екологично чисти и не замърсяват и не представляват заплаха за замърсяване на водната екосистема. Те са стабилни и устойчиви на евентуални природни въздействия, вкл. и при форсмажорни обстоятелства от природно-климатично естество – бурни ветрове, силно вълнение).

Прилаганата технология няма да има въздействие върху атмосферния въздух, атмосферата, земните недра, ландшафта, природните обекти, минералното разнообразие и други подобни. Технологията няма въздействие и върху биологичното разнообразие в Черно море и неговите елементи.

Няма опасни химични вещества, които се очаква да бъдат налични.

е) риск от големи аварии и/или бедствия, които са свързани с инвестиционното предложение;

Рисковите фактори при реализацията на проекта могат да бъдат определени като стандартен риск за пребиваващите в района на фермата, при нормално протичане на строителните дейности и експлоатация и като извънреден риск – при инциденти и аварийни ситуации.

Както във всяко друго производство, така и в това съществуват рискове за производствени инциденти и трудови злополуки. Но като възможност, този риск не е по-голям от обичайните рискове за всяко друго селскостопанско производство. Нещо повече, доколкото съоръжението е плаващо и работи на вода, за работата на работниците и целия обслужващ персонал се съставя Инструкция за действие при аварийни ситуации, която се утвърждава от ръководителя на предприятието и съответната служба „Гражданска защита”. Така утвърдена, инструкцията е неразделна част от документацията на предприятието по охраната и безопасността на труда. Тя се намира на видно място в него, всички работещи се запознават с нея срещу подпис. Тя както и други нормативни документи, свързани с условията на труд, предвиждат наличие на индивидуални и общи спасителни средства (спасителни жилетки, пояси, лодки).

Рисковете от пожар на обекта са значително по-ниски от подобни рискове в други производства, защото обектът е на вода.

Отделно от това на обекта се води дневник за начален и постоянен инструктаж по охрана на труда и техника на безопасност. Всички тези мерки правят рисковете на това производство в рамките на допустимите норми за подобни производства.

ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.

Инвестиционното предложение ще бъде реализирано на разстояние около 0,5 морска миля от сушата и от населените места.Функционирането на обекта на инвестиционното намерение няма въздействие върху хората и тяхното здраве и материалните активи. Прилаганата технология няма да има въздействие върху атмосферния въздух, атмосферата, земните недра, ландшафта, природните обекти, минералното разнообразие и други подобни. Технологията няма въздействие и върху биологичното разнообразие в Черно море и неговите елементи. Отглежданите миди и риба за култивиране са типични представители от естествената екосистема на Черно море, поради което не може да има отрицателно въздействие върху него. Няма връзка и въздействие върху защитените територии, единични и групови паметници на културата. При прилагането на технологията не се използват рискови енергийни източници, които да имат въздействие върху околната среда, екосистемата и населението. При производството няма източници на шум, вибрация и радиация. Липсват източници на естествени и антропогенни вещества, които биха могли да имат отражение върху околната среда и екосистемата. Няма да се използват генно модифицирани храни.


1. **Местоположение на площадката, включително необходима площ за временни дейности по време на строителството.**


Изборът на място за изграждането на фермата за отглеждане на култивирани черни миди и садковата инсталация за отглеждане на риба се определя от предварителни проучвания, обхващащи климатични, географски, хидрологични и биологични данни, както и възможностите за експлоатация и наличието на транспортни връзки. Съгласно Закона за морските пространства, вътрешните водни пътища и пристанища на Република България обектът попада във вътрешни морски води (чл. 6, т. 4). Съгласно наредба №8/2001г. за качеството на крайбрежните морски води, обектът е разположен частично в района на съществуващо и перспективно водоползване и в пояса на санитарна охрана. Естеството на обекта налага третирането на акваторията около него като район на съществуващо и перспективно водоползване съгласно чл. 3, т. 1 (райони за развитие и възпроизводство на аквакултури).

Обектът е разположен в акваторията на Черно море, Воден обект: Черно море, район к.к. „Златни пясъци“, обл. Варна за участък от акваторията на Черно море със следните координатни точки, определящи ползваната акватория, с площ 546.758 дка (в това число обща, производствена и експлоатационна площ.

Крайбрежно морско тяло „от Каварна до н. Галата“ с код BG2BS000C1013.

|  |  |  |
| --- | --- | --- |
| Географски координати WGS-84 на граничните точки | | |
| т.1 | 43° 16'05.4" с.ш. | 28° 03'17.9" и.д. |
| т.2 | 43° 15'34.7" с.ш. | 28° 03'03.6" и.д. |
| т.3 | 43° 15'40.0" с.ш. | 28° 02'40.3" и.д. |
| т.4 | 43° 16'10.5" с.ш. | 28° 02'54.7" и.д. |





Всички дейности ще се осъществяват единствено и само в границите на отредената площ от 546.758 дка (в това число обща, производствена и експлоатационна площ). Не се налага ползването на допълнителни площи.


1. **Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.**

Садково стопанство за отглеждане на ценни морски видове риби ще се изгради от 9 бр. рибни садки с диаметър до 30 м. от полипропиленови тръби, оборудвани с капронова мрежа H -10м, прикрепени към дъното чрез система от 3,5 куб.м котви и въжета, като една садка ще се състои от следните елементи:

1 . Диаметър до 30 м.

1. Система от два ринга полиетиленови тръби;
2. Височина на надводната част - 1 м.
3. Дълбочина на мрежата 10 м.
4. Система от въжета, котви и вериги по проект

Предвиденият общ капацитет на садковата инсталация е до 200 тона риба (максимална налична биомаса от всички видове, възрастови и размерни групи риби от отглежданата в садките риба). В садковата инсталация ще се отглежда основно дъгова пъстърва (морска), в бъдеще и други видове стопански ценни морски риби. За хранене на рибата ще се използва гранулиран, концентриран, балансиран фураж, произведен по стандартите на Европейския съюз.



Миденото поле за отглеждане на култивирана черна мида Mytilus galloprovincialis Lam ще се изгради от 24 бр. дълги единични линии, линиите ще бъдат закотвени с по 3,5 куб.м. бетонови котви, прикрепени към тях полипропиленови въжета с поддържаща система от 30 л. пластмасови буйове. На всяка линия ще бъде монтиран работен колектор и памучно чорапче.

Капацитета за добив на миди от фермата е 100 тона/годишно.

* Прогноза за обслужващия персонал на аквакултурното стопанство и подобектите в него

Прогнозният вариант за обслужващия персонал на аквакултурното стопанство за миденото стопанство е следния:

* + Персонал на кораб за обслужване на фермата - 6 човека, от които:
* Капитан с правоспособност;
* Механик с правоспособност;
* Палубни работници- 4 човека.

Прогнозният вариант за обслужващия персонал на аквакултурното стопанство за садковото стопанство е следния:

* + Персонал на кораб за обслужване на фермата - 5 човека, от които:
* Капитан с правоспособност;
* Механик с правоспособност;
* Палубни работници- 3 човека.

Заявеният брой лица за обслужващ персонал на аквакултурното стопанство са със статут на постоянно назначение.

Последователността на необходимите стъпки и дейности за изграждането на комбинираната ферма, необходимите човешки ресурси, материално-техническото оборудване, транспортните средства и методика за изпълнение на проекта са заложени в технологичния проект на инвеститора.


* Дейностите по изграждане на инсталациите са разделени в етапи по мероприятия и време:
* За изграждане на инсталациите е необходимо:
* Метриране на акваторията с GPS по зададените координати и разполагане на временна маркировка;
* Обследване на дъното и метриране на дънната маркировка;
* Разполагане на навигационната система на крайните точки;
* Подготвяне и разстановка на бетоновите котви и вериги по точките определени от дънната маркировка;
* Мантиране на дългите линии към котвите, които са предварително окомплектовани;
* Зареждане на дългите линии с празен колектор за захващане на спатов материал;
* Монтиране на садките, предварително окомплектовани;
* Монтиране на мрежите към садките
* Експлоатацията на инсталациите се състои в следните мероприятия:
* За мидената ферма

След захващане на спатовия материал се прилага ретубинг и калибровка на борда на кораба с монтираната линия от машини за обработка миди. При достигане на необходимата за продажба големина, продукцията се калиброва, почиства, пакетира, етикира и се продава в живо състояние. Всички гореописани дейности се извършват на борда на кораба, който се регистрира като експедиционен център за първа продажба. Леководолазният екип има за задача да проверява за целостта на инсталацията и да я почиства от натрупан спатов материал.

* За садковото стопанство

След монтажа на садките и проверка на цялоста на мрежите се полага развъдния материал от малки рибки. Храненето се извършва с помощта на кораба и машините на борда по схема за хранене. При достигане на необходимата за продажба големина, рибата се прибира на борда на кораба, където се етикира, подрежда и продава. Според изискванията на инвеститора продукцията ще се продава само охладена в прясно състояние. Леководолазният екип има за задача да проверява и почиства мрежите на садките и закотвящата система.

* Технически съоръжения за обслужване на стопанството
* Съоръженията необходими за обслужване на миденото стопанство са:
* Кораб /изпълнение по поръчка/;
* Водолазна лодка;
* Водолазно оборудване;
* Машини за обработка на миди, монтирани на борда на кораба /изпълнение по поръчка/.
* Съоръженията необходими за обслужване на садковото стопанство са:
* Кораб /изпълнение по поръчка/;
* Водолазна лодка;
* Водолазно оборудване;
* Машини за обработка на рибата, монтирани на борда на кораба /изпълнение по поръчка/.



По технологичен разчет, при отглеждане на мидите не се използват химически продукти, фармацевтични вещества, лекарствени препарати, антиобрастатели и други средства.

По отношение отглеждането на риба в садково стопанство в морето е неприложимо третирането на рибата с химически продукти, фармацевтични вещества, лекарствени препарати, антиобрастатели и др.средства.

Проекта на инвеститора предвижда добиването на продукти отговарящи на стандарт био-продукт.

1. **Схема на нова или промяна на съществуваща пътна инфраструктура.**

Не се предвижда изграждане на нова пътна инфраструктура. Обектът се намира в близост до гр. Варна, к.к.“Златни пясъци“. Така, че за обекта ще се ползва съществуващата пътна инфраструктура без промяна и без изграждане на нова такава.

1. **Програма за дейностите, включително за строителство, експлоатация и фазите на закриване, възстановяване и последващо използване.**

Изграждането на комбинираната ферма ще се извърши на база одобрен план за безопасност и здраве, включващ и мерки за опазване на околната среда. Извършване на опасни дейности и такива, създаващи риск за състоянието на околната среда не се предвиждат.

Строителният период при реализацията на инвестиционното предложение се очаква да продължи около две години.

Експлоатационният процес е свързан с предоставяне на обслужващи дейности. Не се предвиждат производствени и други дейности, изискващи хигиенно-защитни зони или оказващи значително въздействие върху околната среда.

Експлоатационният период на обекта се определя от амортизацията на такъв вид морски ферми. При сегашните условия може да се предположи, че цялостна реконструкция и модернизация или извеждане от експлоатация на обекта ще се наложи след около 10 години след изграждането. При необходимост се извършва подмяна и ремонт на отделни компоненти.

1. **Предлагани методи за строителство.**

Морската ферма обект на инвестиционното намерение не представлява строителство на място в класическия вид и смисъл на понятието. Обектът се изгражда чрез монтиране на място на готовите елементи, транспортирани с товарен транспорт и леководолазен екип.

1. **Доказване на необходимостта от инвестиционното предложение.**

**Аквакултурата** е сред най-бързо развиващите се отрасли от селското стопанство в света, включително и в страната. За период от 30 г. е отчетено двукратно увеличаване на общото количество хидробионти – предлагащи се на пазара. В България, общият добив на хидробионти се формира от два основни сектора: аквакултура и улов и към момента е малък, но оказва важно значение, като източник на ценна белтъчна храна. От Древността хората използват водните организми, като източник на храна. Ролята в изхранването на населението придобива все по-голямо значение, особено в районите – богати на водни ресурси. Отбелязаната тенденция за намаляване на рибните и нерибни запаси на Световния океан, все по-остро поставя въпроса за вземане на адекватни мерки за намаляване пресата върху естествените популации на хидробионтите. Това разбира се, може да се осъществи, чрез развитие на различни методи за отглеждане на водни организми или, чрез приоритетно развитие на аквакултурата.

Сектора има специфична позиция и роля, както за аграрния отрасъл, така и за националната икономика. Относително малък е в България, но въпреки това осигурява висока работна заетост на регионално равнище, особено в крайбрежните райони, където заема значителен дял в местните икономики. За разлика от наблюдаваната през предходните 2 години тенденция на спад в производството, последните 2 такива се забелязва постепенно увеличение на производството на аквакултури (зарибителен материал, риба и други водни организми за консумация). Продукцията в страната (в тона) се доминира от производството на риба, следвано от производството на молюски (черна мида), а от ракообразните обект на култивиране е езерният рак..

Развитието на морската аквакултура в Черно море е перспективно, поради липсата на индустриални замърсявания, липсата на опасни токсини, произвеждани от водорасли (например в Средиземно море). Благоприятно въздействие за култивирането на Черна мида и рибата оказва и наличието на фитопланктон (основна хранителна суровина на мидите) в повърхностните води на Черно море от 106 до 1330 мг/м3/24ч., докато за сравнение в Средиземно море показателите са от 7 до 157 мг/м3/24ч.



В Черно море липсват плуващи хищници, като морски звезди и др., които да нанасят поражения върху инсталациите. В последните 10 години в България се разви с бързи темпове морската аквакултура изразена в култивиране на Черна мида и риби . За това време в сектора навлязоха и много иновативни технологии за отглеждането им, които подобриха ефективността на единица площ. Черната мида и рибата е търсен продукт на международните пазари, а в пиковете месеци на летния туристически сезон в страната се наблюдава недостиг.

Екологичните ползи от производството на черупчести са многобройни. При инсталирането на мидени ферми в морето, в рамките на година, се наблюдава ефект върху подобряване качеството на водата, тъй-като мидените инсталации функционират подобно на вертикални рифове, покрити с миди – естественото местообитание на отглеждания вид. Черната мида филтрира 80 литра морска вода на денонощие, като задържа органичната материя и пречиства морето. Освен гореизброените ползи, инсталациите предлага места за почивка и по-интензивно хранене на птиците (поради по-голяма гъстота на ихтиофауната – риба, раци и рапани), което от своя страна води до траен благоприятен ефект върху орнитофауната. Култивирани количества миди отделят и допълнителен спатов материал, който подпомага естественото възпроизводство на популациите и тяхното оцеляване от инвазията на рапана.

Целесъобразно е да се подпомагат приоритетно фермите, които целят уплътняване на разрешената за ползване акватория чрез преминаване от традиционни към по-интензивни методи за производство, както и изграждане на такъв тип ферми в открито море.

През последните десетилетия, науката обръща по-сериозно внимание на изключително високата хранителна стойност на рибата и рибните продукти и важните ползи, чиято редовната консумация може да допринесе благоприятно за човешкото здраве. Именно омега-3 мастни киселини се считат за най-ценния нутриент, който може да си набавим, чрез консумация на риба; съдържание на други полезни вещества: триптофан, метионин, треонин, хистин и лизин, витамините – А, D, E, K, B1, B2 – а в черния дроб и хайвера на рибите – B12. Съдържанието на полезни минерални вещества е представено от калций, фосфор, сяра, калий, магнезий, мед, селен, цинк, йод, кобалт, манган, фосфор и др.. Консумацията на риба/рибни продукти спомага за: функционирането на щитовидната жлеза; подобряване инсулиновата чувствителност и усвояването на въглехидратите; ускорено горене на мазнини и ускорен мускулен растеж; намалено мускулно разграждане; намаляване риска от инсулт, нарушен сърдечен ритъм и запушване на артерии; намаляване риска от ракови заболявания.

1. **План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

****

Към инвестиционното предложение са приложени карти, посочващи местоположението и границите на обекта в акваторията на Черно море. Няма данни за разположени в непосредствена близост елементи от Националната екологично мрежа, която да има отношение към функционирането на обекта или върху които обектът да има някакво въздействие.

Територията предмет на инвестиционното предложение почти изцяло попада в обхвата на защитена зона BG0001500 „Аладжа банка“ за опазване на природните местообитания и на дивата флора и фауна.

1. **Съществуващо земеползване по границите на площадката или трасето на инвестиционното предложение.**

Площадката на инвестиционното предложение е в морска среда (акваторията на Черно море), и в нейните рамки не е приложимо земеползване.

1. **Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

Територията предмет на ИП не попада в границите на защитени територии по смисъла на закона, по попада в границите на защитена зона от екологична мрежа НАТУРА 2000- 33опазване на природните местообитания на дивата флора и фауна BG0001500 „Аладжа банка”

ИП няма да доведе до отрицателно въздействие върху видовете, предмет на опазване, до нарушаване целостта или фрагментация на техните хабитати, както и до увреждане на защитената зона. Реализацията на ИП ще се осъществи в съответствие с целите на опазване на местообитанията и видовете в района.

Може да се направи прогноза, че реализацията на ИП няма да доведе до значително отрицателно въздействие върху предмета на опазване, до нарушаване целостта или до увреждане на защитената зона.

1. **Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

При прилагането на комбинираната технология за отглеждане на миди и риба в определената ни за това акватория в Черно море на практика няма да се осъществяват други дейности, които биха нарушили екосистемата. Не се предвижда добив на строителни материали, нито изграждането на водопроводна система.

Не се предвижда жилищно строителство. Постоянно живеещи хора на обекта няма да има.

Не се предвижда организиране или изграждане на мощности за добив на електроенергия.

Производството не се нуждае от използване и доставка на промишлена вода, поради което практически няма да има отпадни води, които да изискват някаква форма на третиране.

**12. Необходимост от други разрешителни, свързани с инвестиционното предложение.**

Инвестиционното намерение и функционирането на обекта е свързано с издаването на разрешително за ползване на воден обект по Закона за водите от БДЧР-Варна. Това е действие последващо процедурата за преценка от необходимостта за извършване на ОС. Всички заявления за разрешителни, необходими за реализирането на инвестиционното предложение и изисквани от българските власти, ще бъдат изготвени и предадени на съответните органи от страна на Възложителя, преди осъществяването на съответната дейност. Реализирането на инвестиционното предложение ще е в съответствие с всички приложими и актуални нормативни изисквания, като например тези по Директивата за морска безопасност (Offshore Safety Directive (OSD)), одобрена от българските власти. След изграждането на обекта и въвеждането му в експлоатация той се регистрира и в ИАРА по реда на Закона за рибарството и аквакултурите, както и от БАБХ по реда на закона за ветеринарно-медицинската дейност.

**III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

1. **съществуващо и одобрено земеползване;**

Площадката на инвестиционното предложение е в морска среда (акваторията на Черно море), и в нейните рамки не е приложимо земеползване.

1. **Мочурища, крайречни области, речни устия;**

Няма

1. **Крайбрежни зони и морска околна среда;**

Територията на водно тяло **BG2BS000C1013** предмет на Инвестиционното намерение не попада в границите на защитени територии по смисъла на закона, но попада почти изцяло в границите на защитена зона от екологична мрежа НАТУРА 2000 - ЗЗ опазване на природните местообитания на дивата флора и фауна **BG0001500 „Аладжа банка”**

ИП няма да доведе до отрицателно въздействие върху видовете, предмет на опазване, до нарушаване целостта или фрагментация на техните хабитати, както и до увреждане на защитената зона. Реализацията на ИП ще се осъществи в съответствие с целите на опазване на местообитанията и видовете в района.

Може да се направи прогноза, че реализацията на ИП няма да доведе до значително отрицателно въздействие върху предмета на опазване, до нарушаване целостта или до увреждане на защитената зона.

1. **Планински и горски райони;**

Няма

1. **Защитени със закон територии;**

Инвестиционното намерение не попада в границите на защитени територии по смисъла на закона.

**6. Засегнати елементи от Националната екологична мрежа;**

Обектът на инвестиционното намерение попада почти изцяло в границите на защитена зона от екологична мрежа НАТУРА 2000 - ЗЗ опазване на природните местообитания на дивата флора и фауна BG0001500 „Аладжа банка”.

**7. Ландшафт и обекти с историческа, културна или археологическа стойност;**

Територията на водно тяло BG2BS000C1013, находяща се в акваторията на Черно море и обект на инвестиционното намерение не засяга обекти с историческа, културна и археологическа стойност.

**8. Територии и/или зони и обекти със специфичен санитарен статут или подлежащи на здравна защита.**

На територията на инвестиционното предложение няма зони и обекти със специфичен санитарен статут или подлежащи на здравна защита.

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

**1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.**

Функционирането на обекта на инвестиционното намерение няма въздействие върху хората и тяхното здраве, върху земеползването и материалните активи. Прилаганата технология няма въздействие и върху атмосферния въздух, атмосферата, земните недра, ландшафта, природните обекти, минералното разнообразие и други подобни. Въздействието върху водата в Черно море като среда за отглеждане на миди и риба е описано подробно по-горе. Технологията няма въздействие и върху биологичното разнообразие във водоема и неговите елементи. Отглежданият вид миди и риба са типичен вид от естествената екосистема на водите от тази зона, поради което не може да има отрицателно въздействие върху нея. Няма връзка и въздействие върху защитени територии, единични и групови паметници на културата. При прилагането на технологията не се използват рискови енергийни източници, които да имат въздействие върху средата, екосистемата и населението. При производството няма източници на шум, вибрации и радиация. Липсват източници на естествени и антропогенни вещества, които биха могли да имат отражение върху околната среда и екосистемата. Не се използват генетично модифицирани организми.

**2. Въздействие върху елементи от Националната екологична мрежа, включително на разположените в близост до инвестиционното предложение.**

С реализацията на инвестиционното предложение няма да бъдат увредени видовете предмет на опазване на защитената зона.

**3. Очакваните последици, произтичащи от уязвимостта на инвестиционното предложение от риск от големи аварии и/или бедствия.**

Не се очаква реализирането на инвестиционното предложение да доведе до възникване на големи бедствия и аварии. Ще бъдат разработени процедури за безопасност и процедури за работа по време на реализацията на инвестиционното предложение, за да се гарантира, че каквито и да било инциденти ще бъдат много малко вероятни.

1. **Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

Липсват въздействия, които да бъдат определени по този начин. Общото въздействие на обекта върху околната среда, което не само не е отрицателно, а има и положителни елементи е постоянно във времето на ползване на обекта.

1. **Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).**

Обектът на инвестиционното намерение се намира на приблизително 0,7 морски мили от най-близката крайбрежна зона. Доколкото е разположен в акваторията на Черно море има взаимодействие върху него без отрицателно въздействие върху водната екосистема. Обхватът на въздействие при нормална дейност ще бъде в рамките на морската ферма, и няма да засегне пряко което и да е било от населените места. Косвеното отражение е върху района и населението на община Варна, което има положителен социален и икономически ефект.

1. **Вероятност, интензивност, комплексност на въздействието.**

Не се очаква отрицателно въздействие на обекта върху компонентите на околната среда. Не се очакват аварийни ситуации от експлоатацията на обекта при спазване на проектната документация и нормативната уредба свързана със строителството и експлоатацията на подобен род обекти.

Няма рискови фактори, които могат да повлияят на човешкото здраве, не могат да имат комбинирано, кумулативно, комплексно и отдалечено въздействие. Потенциален здравен риск за работещите подлежащи на здравна защита не се очаква от реализацията на проекта.

1. **Очакваното настъпване, продължителността, честотата и обратимостта на въздействието.**

Въздействия, генерирани по време на нормалното протичане на процесите, свързани с реализацията на инвестиционното предложение, са временни и локализирани. Очаква се потенциалните въздействия да бъдат класифицирани като незначителни, краткосрочни и обратими . Не се очаква инвестиционното предложение да доведе до значителни въздействия върху биоразнообразието при нормално протичане на дейностите по реализирането на ИП, както в крайбрежната, така и в морската околна среда.

1. **Комбинирането с въздействия на други съществуващи и/или одобрени инвестиционни предложения.**

Не се очакват въздействия комбинирани с други съществуващи или одобрени проекти.

1. **Възможността за ефективно намаляване на въздействията.**

Всички дейности ще бъдат извършвани в съответствие с добрата международна практика. Възложителят ще реализира подходящите планове и процедури за инвестиционното предложение, за да защити здравето и безопасността на работниците, както и да сведе до минимум въздействията върху околната среда. Ще бъдат взети мерки за предотвратяване и намаляване на потенциалните неблагоприятни въздействия. Ще бъдат идентифицирани въздействията от дейностите по реализиране на инвестиционното предложение и тяхната значимост и след това ще бъдат въведени подходящите мерки за управление на тези въздействия.

Потенциалните въздействия върху биоразнообразието (морски бозайници, птици и др.) ще бъдат сведени до минимум с въвеждането на процедури предназначени да гарантират, че дейностите по реализирането на ИП няма да увредят или да въздействат неблагоприятно на морското биоразнообразие.

1. **Трансграничен характер на въздействието.**

Обектът на инвестиционното предложение няма въздействия, които имат или биха могли да имат трансграничен характер.

**11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.**

Не съществува риск от замърсяване на околната среда. Характерът на инвестиционното предложение и технологията за отглеждане на риба и миди изключва появата на значителни отрицателни въздействия върху околната среда и човешкото здраве. Изграждането на комбинираната ферма ще се извърши на база одобрен план за безопасност и здраве, включващ и мерки за опазване на околната среда. Извършване на опасни дейности и такива, създаващи риск за състоянието на околната среда не се предвиждат.

**V. Обществен интерес към инвестиционното предложение.**

Инвеститора няма данни за проявен обществен интерес във връзка с инвестиционно предложение за „Изграждане ферма за отглеждане на култивирана черна мида Mytilus galloprovincialis Lam и изграждане на садкова инсталация за отглеждане на ценни морски видове риби в акваторията на Черно море, с площ 546.758 дка (в това число обща, производствена и експлоатационна площ), воден обект: Черно море, район к.к. „Златни пясъци“, обл. Варна, ВОДНО ТЯЛО BG2BS000C1013